stanford-oval/wikipedia huggingface dataset:
Jenni Pääskysaari
Elämä ja ura

Vantaan Korsosta kotoisin oleva Pääsky­saari valmistui yli­oppilaaksi Kallion ilmaisu­taidon lukiosta, minkä jälkeen hän opiskeli radio­työtä Laajasalon opistossa. Hän tuli tunnetuksi radio­kanava Kiss FM:n aamu­juontajana, jona hän toimi 1990-luvun lopulla ja 2000-luvun alku­puolella. Hänen kanssaan kanavan aamu­lähetyksiä juonsivat Tuomas Enbuske ja Henkka Hyppönen. Pääsky­saari on juontanut radiossa YleQ:lla vuosina 2004 ja 2006 sekä Yle Puheessa vuonna 2014.
Pääsky­saari on työskennellyt myös televisiossa. Hän juonsi vuosina 2002–2004 TV 1:llä keskustelu­ohjelmaa Yokotai ensin Heikki Ali-Hokan ja myöhemmin Pekka Lehtisen kanssa ja vuosina 2011–2013 MTV3:lla keskustelu­ohjelmaa Korkojen kera yhdessä Vappu Pimiän kanssa. Pääsky­saari on juontanut muun muassa MTV3:n ohjelmaa Ekotähdet, jota esitettiin vuosina 2008–2009, saman kanavan ohjelmaa Kadonneen jäljillä kolme tuotanto­kautta vuodesta 2009, AVAn pari­suhde­aiheista keskustelu­ohjelmaa 11 tapaa jättää nainen, jota esitettiin syksyllä 2012, ja MTV3:n musiikki­viihde­ohjelmaa Pop’n’Roll, jota on esitetty vuodesta 2015. Pääsky­saari on käsi­kirjoittajana ja juontaa MTV3:n paneeli­ohjelmaa Pitääkö olla huolissaan?, jonka esittäminen alkoi syksyllä 2016. Jenni Pääsky­saari on toiminut Ylen SuomiLoven juontajana yhdessä Mikko Leppi­lammen kanssa. Viidennellä kaudella Leppi­lammen tilalla uutena juontajana aloitti Mikko Kuustonen. Jenni Pääsky­saari jatkaa toisena juontajana.
Juontajan ja toimittajan töiden lisäksi Pääsky­saari on työskennellyt televisio-ohjelmien tuottajana ja käsi­kirjoittajana. Hänen käsi­kirjoittamiinsa ohjelmiin kuuluvat TV1:n keväällä 2013 esittämä Totuus rakkaudesta ja MTV3:lla syksystä 2014 esitetty Posse. Syksyllä 2013 hän oli yksi Tanssii tähtien kanssa -tuomareista MTV3:n esittämän ohjelman kahdeksannella tuotanto­kaudella. Syksyllä 2012 hän oli vierailevana tuomarina Nelosen esittämän Dancen toisen tuotanto­kauden toisessa suorassa lähetyksessä.
Pääsky­saari on kirjoittanut kolme nuorten tieto­kirjaa, tytöille suunnatut kirjat Kompassi : Jennin kirja sinulle (2002) ja Tyttö, sinä olet… (2015) sekä pojille suunnatun kirjan Poika, sinä olet… (2016). Kaikki kolme on kustantanut Otava.
Yksityiselämä

Pääsky­saari on naimisissa entisen juontaja­kollegansa Henkka Hyppösen kanssa. Heillä on kolme tytärtä.
Teokset

Kompassi : Jennin kirja sinulle.  Helsinki:  Otava, 2002.  ISBN 9511177958
Tyttö, sinä olet….  Helsinki:  Otava, 2015.  ISBN 9789511202851
Poika, sinä olet….  Helsinki:  Otava, 2016.  ISBN 9789511296270
Pääsky­saari, Jenni & Kuustonen, Mikko: Isän tyttö, tytön isä.  Helsinki:  Otava, 2016.  ISBN 9789511304593
Pääsky­saari, Jenni & Kotro, Arno: Elämän A ja Ö : kaikki oleellinen ötzeistä, ång­strömeistä ja muista elämän perus­asioista.  Helsinki:  Otava, 2017.  ISBN 9789511303299
Hetki ennen kuin maailma muuttui.  Helsinki:  Otava, 2019.  ISBN 9789511308881
Mielen maan­tiede.  Helsinki:  Otava, 2021.  ISBN 978-951-1-40866-6
Aiheesta muualla

Jenni Pääskysaari Internet Movie Databasessa. (englanniksi)
Kim Herold

| Kim Herold |
| --- | --- |
 Kim Herold pelaamassa rantajalkapalloa Unibetin joukkueessa Yyteri Beachfutis -tapahtumassa vuonna 2010.
Henkilötiedot
Syntynyt: 22. joulukuuta 1979 (ikä 44)
Ammatti:  malli laulaja-lauluntekijä
Muusikko
Laulukielet:  englanti suomi
Tyylilajit:  pop, rock
Levy-yhtiöt:  Universal Music (2008–) Lazenby Records (2013–)
  [ Muokkaa Wikidatassa ] [ ohje ]  
Kim Mikael Herold (s. 22. joulukuuta 1979) on suomalainen malli, laulaja ja lauluntekijä. Herold tuli julkisuuteen aluksi mallina. Hän nousi laajemmin tunnetuksi vuosina 2004–2008 toimineen Humane-yhtyeen keulakuvana ja laulajana.
Keväällä 2008 Humane jäi tauolle ja Kim jatkoi soolouralla. Ensimmäinen soolosingle ”Social Butterfly” ilmestyi toukokuussa 2008 ja siitä tuli yksi kesän 2008 suurimmista hiteistä. Esikoisalbumi DrunkSoberLoveMusic julkaistiin 15. lokakuuta 2008. Toinen sooloalbumi Easy Love julkaistiin 5. lokakuuta 2011.
Herold julkaisi ensimmäisen suomenkielisen singlensä ”Kaikki okei”  17. tammikuuta 2014. Kappale oli ensimmäinen singejulkaisu Heroldin vuonna 2014 julkaistulta albumilta.
Herold on pelannut nuorena käsipalloa, jossa on voittanut myös juniorien Suomenmestaruuksia. Hän on kouluttautunut personal traineriksi vuonna 2010 ja harrastaa painia ja brasilialaista jujutsua. Herold avioitui vuoden 2019 elokuussa pitkäaikaisen tyttöystävänsä Pauliinan kanssa ja pariskunta sai kaksostytöt lokakuussa 2021.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| DrunkSoberLoveMusic |  Julkaistu: 15. lokakuuta 2008  Formaatti: CD / Digitaalinen  Levy-yhtiö: Universal Music | #18  | – |
| Easy Love |  Julkaistu: 5. lokakuuta 2011  Formaatti: CD / Digitaalinen  Levy-yhtiö: Universal Music | – | – |
| Kim Herold |  Julkaistu: 21. marraskuuta 2014  Formaatti: CD / Digitaalinen  Levy-yhtiö: Universal Music | – | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2008 | "Purple Skies" (Kim Herold & Tidjân) | – | – | – | — |
| 2008 | ”Social Butterfly” | 4  | 5  | 4 | DrunkSoberLoveMusic |
| 2008 | ”Love In a Bottle” | – | – | – | DrunkSoberLoveMusic |
| 2008 | ”Panic In the Kitchen” | – | – | – | DrunkSoberLoveMusic |
| 2009 | ”Broken Hearts” | – | – | – | DrunkSoberLoveMusic |
| 2011 | ”Before I Marry You” | – | – | 31 | Easy Love |
| 2011 | ”Easy Love” | – | – | 12 | Easy Love |
| 2011 | ”You Are The One” | – | – | 18 | Easy Love |
| 2014 | ”Kaikki okei” | – | – | – | Kim Herold |
| 2014 | ”Hengitä” (mukana Tuomas Kauhanen) | – | – | – | Kim Herold |
| 2014 | ”Lähellä loppua” | – | – | – | Kim Herold |
| 2015 | ”35” (mukana Samu Haber) | – | – | 41  | Kim Herold |
Diskografia > Musiikkivideot

Social Butterfly (2008 – ohj. Kusti Manninen)
Love In a Bottle (2008 – ohj. Kusti Manninen & Jaakko Manninen)
Before I Marry You (2011 – ohj. Kusti Manninen & Jaakko Manninen)
Easy Love (2011 – ohj. Jaakko Manninen)
You Are The One (2011 – ohj. Jaakko Manninen)
Kaikki okei (2014 – ohj. Jyri Koski)
Hengitä (2014 – ohj. Jyri Koski)
Lähellä loppua  (2014 – ohj. Jyri Koski)
Muuta

Keväällä 2009 Herold kilpaili MTV3:n Tanssii tähtien kanssa -ohjelman neljännellä tuotantokaudella. Hän putosi kisasta parinsa Sanni Siuruan kanssa 19. huhtikuuta ja he sijoittuivat kisassa viidenneksi. Syksyllä 2013 Herold osallistui Dancing on Ice -ohjelman ensimmäiselle kaudelle, mutta joutui keskeyttämään kisan selkävaivojensa vuoksi. Herold osallistui keväällä 2019 televisiossa esitettyyn Selviytyjät Suomi -tosi-tv-ohjelmaan ja sijoittui siinä toiseksi.
Herold pelasi nuorena käsipalloa ja voitti junioreissa Suomen mestaruuksia. Hän lopetti lajin harjoittamisen muutettuaan ulkomaille 17-vuotiaana. Heroldin isä Marcus Herold ja setä Roy Herold olivat koripalloilijoita, jotka pelasivat myös Suomen miesten maajoukkueessa, ja myös toinen setä Ben oli kiinnostunut koripallosta.
Herold avioitui vuonna 2019 pitkäaikaisen tyttöystävänsä Pauliinan kanssa ja vuoden 2021 lokakuussa he saivat kaksostytöt.
Aiheesta muualla

Kim Heroldin viralliset kotisivut (Arkistoitu – Internet Archive)
Kim Heroldin virallinen Facebook-sivusto
Antti Ruuskanen

| Antti Ruuskanen |
| --- | --- |
 Antti Ruuskanen Lapinlahden Savo Gamesissä (20. heinäkuuta 2014)
Henkilötiedot
Syntynyt: 21. helmikuuta 1984 (ikä 40)  Pielavesi, Suomi
Uran tiedot
Pituus:  189 cm
Laji:  keihäänheitto
Seura:  Viipurin Urheilijat
Valmentaja:  Jyrki Blom
Saavutukset
Ennätykset:  Keihäs 800 g: 88,98 m (Pori 2015)
 Tietolaatikko päivitetty 5. toukokuuta 2018 
| Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Maa:   Suomi> Miesten yleisurheilu. |
| --- | --- | --- | --- |
|  Hopeaa | Lontoo 2012 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | keihäänheitto |  |
|  Pronssia | Amsterdam 2016 | keihäänheitto |  |
Antti Hermanni Ruuskanen (s. 21. helmikuuta 1984 Pielavesi) on suomalainen keihäänheiton euroopanmestari ja olympiamitalisti Lontoosta 2012. Hän edusti viimeisinä kilpavuosinaan Viipurin Urheilijoita. Vuoteen 2019 asti hän edusti Pielaveden Sampoa. Ruuskasen ennätys on 88,98 metriä Porin Kalevan kisoista 2015.
Ruuskasta valmensi vuosina 2018–2021 Jyrki Blom. Vuoteen 2010 saakka häntä valmensi Antero Puranen, vuosina 2010–2014 Aki Parviainen ja kevääseen 2018 saakka Jarmo Hirvonen.
Ruuskanen tunnetaan kovana kilpailijana, joka usein yltää parhaimpaansa vasta viimeisillä heittokierroksilla.kenen mukaan?
Ruuskasesta ilmestyi huhtikuussa 2022 Tammen kustantama, Leena Lehtolaisen kirjoittama elämäkertakirja Antti Ruuskanen – Rätingin paikka.
Ura

Ruuskasen ensimmäinen arvokisamitali oli 19-vuotiaiden EM-pronssi Tampereelta vuonna 2003 suomalaisten saavuttaessa kolmoisvoiton. Samana vuonna hän sai myös 19-vuotiaiden SM-pronssia. Vuonna 2004 Ruuskanen sai 22-vuotiaiden SM- ja PM-kultaa ja oli Kalevan kisojen yhdeksäs. Kaudella 2005 tuli 22-vuotiaiden EM-hopeaa ja SM-kultaa. Kalevan kisoissa 2006 hän oli kuudes ja sai nuorten SM-kultaa ja PM-hopeaa. Hänet valittiin varamieheksi vuoden 2006 Suomen EM-joukkueeseen. Kaudella 2007 hän jäi SM-neloseksi ja oli varamiehenä Osakan MM-kisojen joukkueessa.
16. syyskuuta 2007 Ruuskanen heitti Itä-Suomen keihäscupissa voittotulokseksi 87,88. Tulos oli Suomen kaikkien aikojen tilaston kuudes ja kauden maailmantilaston viides, mutta se ei ollut tilastokelpoinen, sillä Tanhuvaaran kentän heittoalue oli sääntöjen mukainen vain 86,50 metriin asti. Putoamiskohta oli ojassa 55 cm heittopaikkaa alempana. Voittotulokseksi heitto kuitenkin hyväksyttiin.
Kalevan kisoissa 2008 Ruuskanen oli neljäs. Hänet valittiin Pekingin olympialaisiin Suomen joukkueen varamieheksi. Vuonna 2009 Ruuskanen voitti hopeaa Espoon Kalevan kisoissa  tuloksella 84,64. Berliinin MM-kilpailuissa hän sijoittui kuudenneksi tuloksella 81,87 ja Zürichin Kultaisen liigan kilpailussa toiseksi heitettyään 85,39. Kajaanin Kalevan kisoissa 2010 Ruuskanen sai pronssia tuloksella 81,13. Hän jäi varamieheksi Suomen EM-joukkueen valinnoissa.
Ura > 2011

Turun Kalevan kisoissa 2011 Ruuskanen sai pronssia tuloksella 79,51. Hän tuli toiseksi Lappeenrannan Eliittikisoissa (81,11), ja kilpailun voittanut Sampo Lehtola (83,77) valittiin Daegun MM-kisajoukkueeseen. Ruuskasesta tuli kotiin jäävä varamies. Ruuskanen kuitenkin valitti päätöksestä urheilun oikeusturvalautakuntaan, joka kumosi varamiesvalinnan. Suomen Urheiluliitto kunnioitti lautakunnan neuvoa-antavaa ratkaisua ja päätti valita varamieheksi Lehtolan.
Daegussa Ruuskanen selviytyi ainoana suomalaisena karsinnasta loppukilpailuun heitettyään 81,03. Loppukilpailussa hän oli yhdeksäs tuloksella 79,46. Kauden päätteeksi Ruuskanen voitti Suomi–Ruotsi-maaottelun keihäskilpailun Helsingissä.
Ura > 2012

Vuonna 2012 Ruuskanen valittiin Helsingin EM-kisoihin, mutta hän joutui luopumaan edustuspaikastaan keuhkokuumeen vuoksi.
Lontoon olympialaisissa Ruuskanen sijoittui alun perin kolmanneksi viidennen kierroksen heitollaan 84,12. Hän hävisi kilpailun voittaneelle Keshorn Walcottille 46 senttimetriä. Vuonna 2016 tehdyssä uusintatestissä paljastui, että Ruuskasen edelle hopealle sijoittunut ukrainalainen Oleksandr Pjatnytsja oli käyttänyt dopingainetta ja hänen suorituksensa mitätöidään. Näin Ruuskanen nousi hopealle. Hän sai hopeamitalinsa Lahden MM-hiihtojen yhteydessä 23.2.2017.
Lahden Kalevan kisoissa Ruuskanen voitti ensimmäisen SM-kultansa ennätyksellään 87,79 m. Zürichin Timanttiliigan kilpailussa hän oli toinen.
Ura > 2013

Vaasan Kalevan kisoissa Ruuskanen sai hopeaa. Moskovan MM-kisoissa hänen pisin heittonsa oli kuudennella kierroksella heitetty 81,44, jolla hän oli alun perin kuudes. Sijoitus parani myöhemmin viidenneksi, kun ukrainalaisheittäjä Roman Avramenkon tulos hylättiin dopingin vuoksi.
Brysselin Timanttiliigan kilpailussa Ruuskanen oli kolmas.
Ura > 2014

Vuonna 2014 Ruuskanen voitti toisen SM-kultansa Kuopion Kalevan kisoissa. Zürichin EM-kilpailussa 2014 Ruuskanen saavutti kultaa ja uransa toisen arvokisamitalin. Hän voitti loppukilpailun heittämällä kolmannella kierroksella uuden ennätyksensä 88,01.
Ruuskanen voitti 2014 myös Euroopan joukkuemestaruuskilpailujen ykkösliigan kilpailun Tallinnassa ja Timanttiliigan kilpailun Tukholmassa.
Ura > 2015

Porin Kalevan kisoissa 2015 Ruuskanen voitti jälleen SM-kultaa parantaen ennätystään lukemaan 88,98. Pekingin MM-kisoissa Ruuskasen heittämistä vaikeutti nivusvaiva. Hän sijoittui kovatasoisessa kilpailussa viidenneksi tuloksella 87,12. Dohan Timanttiliigan kilpailussa hän oli toinen. Olympiakomitea valitsi Ruuskasen Rion olympialaisiin lokakuussa 2015. Marraskuussa 2015 hänet valittiin myös Amsterdamin EM-kisoihin 2016.
Ura > 2016

25. kesäkuuta Ruuskanen heitti kauden kotimaisen kärkituloksen 86,90 Kuortaneen eliittikisoissa.
Ruuskanen heitti Amsterdamin EM-kisojen 2016 karsinnassa EM-kilpailujen historian pisimmän karsintatuloksen 88,23 ja sai loppukilpailussa pronssia tuloksella 82,44. Hän loukkasi kisan aikana kylkensä, minkä myötä hän joutui jättämään kaksi viimeistä kierrosta heittämättä. ”Ruuskasen pysyminen keihään EM-pronssilla kylkivamman estettyä viimeiset heitot” oli ehdolla Suomen Urheilugaalan sykähdyttävimmäksi urheiluhetkeksi 2016.
Rion olympialaisissa Ruuskanen pääsi karsinnasta finaaliin ainoana suomalaisena tuloksella 82,20 metriä ollen karsinnan yhdestoista. Finaalissa hän oli kuudes tuloksella 83,05. Ruotsi-ottelussa Ruuskanen sijoittui toiseksi tuloksella 83,02. Ruuskasen olkapää leikattiin syyskuussa 2016. Hän ei kilpaillut vuonna 2017 kertaakaan, vaan keskittyi olkapääleikkauksesta toipumiseen.
Ura > 2018

Ruuskanen palasi kilpailemaan 19. kesäkuuta Oulussa. Kisassa hän heitti kaikki kuusi heittoa parhaan tuloksen ollessa 76,91. Hän heitti 4. heinäkuuta Joensuun GP-kilpailussa 82,59 metriä sijoittuen kilpailussa toiseksi. Ruuskanen sijoittui Berliinin EM-kisojen loppukilpailussa elokuussa 2018 kuudenneksi tuloksella 81,70. Kauden päätteeksi hän voitti Tampereella Ruotsi-ottelun keihäänheiton tuloksella 82,25.
Ura > 2019

Ruuskanen avasi kauden Raaseporissa 16. kesäkuuta tuloksella 85,15. Hän voitti Pihtiputaan Keihäskarnevaalit ensimmäisen kerran urallaan tuloksella 82,20. Lappeenrannan Kalevan kisoissa hän sai hopeaa tuloksella 82,57. Yleisurheilun MM-kisojen karsintakilpailussa Dohassa 5. lokakuuta Ruuskanen heitti 75,05. Tuolla tuloksella hän sijoittui 28:nneksi eikä selviytynyt loppukilpailuun. Dohan MM-kisoissa Ruuskanen jäi ensimmäistä kertaa urallaan arvokisojen karsintaan.
Ura > 2020

Ruuskanen sai Turun Kalevan kisoissa hopeaa tuloksella 79,22. Ruuskanen ilmoitti lokakuussa 2020 jatkavansa urheilu-uraansa vielä vuoden, Tokion olympialaisiin 2021 saakka.
Ura > 2021

Viimeisellä kaudellaan 2021 Ruuskanen kilpaili vain kolmesti. Hän ei selviytynyt Tokion olympiajoukkueeseen vaan hävisi karsintakilpailussa Oliver Helanderille. Ruuskanen oli ilmoittautunut Kalevan kisoihin Tampereelle, mutta ei kuitenkaan osallistunut kilpailuun. Kauden parhaaksi tulokseksi jäi Saarijärven juhannuskisoissa heitetty 77,89, jota hän sivusi myös Pihtiputaan keihäskarnevaaleilla. Kolmannen ja viimeisen kerran Ruuskanen kilpaili Joensuun GP-kisassa, jossa heitti tuloksen 77,49.
Saavutukset

Olympialaiset
2012 – hopeaa (84,12)
2016 – 6. (83,05)
Maailmanmestaruuskilpailut
2009 – 6. (81,87)
2011 – 9. (79,46)
2013 – 5. (81,44)
2015 – 5. (87,12)
2019  28. (75,05)
Euroopan-mestaruuskilpailut
2014 – kultaa (88,01)
2016 – pronssia (82,44)
2018 – 6. (81,70)
Suomen-mestaruuskilpailut
2012, 2014, 2015 – SM-kultaa
2009, 2013, 2019, 2020 – SM-hopea
2010, 2011 – SM-pronssi
Muut
2003 – alle 20-vuotiaiden EM-pronssi
2005 – alle 23-vuotiaiden EM-hopea
Parhaat tulokset

88,98 Pori 2.8.2015
88,23 Amsterdam 6.7.2016
88,01 Zürich 17.8.2014
87,79 Lahti 26.8.2012
87,46 Kuortane 8.8.2015
87,33 Kuortane 25.5.2008
87,24 Tukholma 21.8.2014
87,12 Peking 26.8.2015
86,90 Kuortane 25.6.2016
86,61 Doha 15.5.2015
Kausien parhaat heitot

2002 66,08 Imatra 3.8.
2003 72,87 Tampere 26.7.
2004 75,84 Pietarsaari 8.8.
2005 79,75 Saarijärvi 25.6.
2006 84,10 Tampere 7.6.
2007 82,71 Joensuu 22.8. (87,88 Savonlinna 16.9., yli kentän)
2008 87,33 Kuortane 25.5.
2009 85,39 Zürich 28.8.
2010 83,45 Oslo 4.6.
2011 82,29 Lapinlahti 24.7.
2012 87,79 Lahti 26.8.
2013 85,70 Kuortane 3.8.
2014 88,01 Zürich 17.8.
2015 88,98 Pori 2.8.
2016 88,23 Amsterdam 6.7.
2018 82,59 Joensuu 4.7.
2019 85,15 Raasepori 16.6.
2020 79,22 Turku 16.8.
2021 77,89 Saarijärvi 27.6.
Aiheesta muualla

Sitaatteja aiheesta Antti Ruuskanen Wikisitaateissa
Antti Ruuskasen virallinen verkkosivu
Antti Ruuskanen Kansainvälinen yleisurheiluliitto. (englanniksi)
Ashley Zukerman

| Ashley Zukerman |
| --- | --- |

Henkilötiedot
Syntynyt: 1983  Santa Monica, Kalifornia
Ammatti:  näyttelijä
Näyttelijä
Aktiivisena:  2006–
Aiheesta muualla
IMDb 
Ashley Zukerman (s. 1983 Santa Monica, Kalifornia) on yhdysvaltalainen näyttelijä, joka tunnetaan parhaiten roolistaan vanhempi konstaapeli Michael Sandrellinä australialaisessa TV-sarjassa Rush.
Zukerman muutti kaksivuotiaana perheensä kanssa Melbourneen. Hän on opiskellut Melbournen Wesley Collegessa. Zukermanin ura alkoi hänen valmistuttuaan Victorian taidekorkeakoulusta vuonna 2006. Hän sai kriitikoiden ylistämän roolin Melbournen teatterissa esitetystä, Peter Evansin ohjaamasta The History Boys -näytelmästä. Hän esiintyi HBO:n sota-aiheisessa minisarjassa The Pacific: Tyynenmeren taistelutoverit, jonka ensi-ilta oli 14. maaliskuuta 2010. Lisäksi hän on näytellyt neljässä Lowdown-televisiosarjan jaksossa Dylan Huntina.
Zukerman esiintyi myös yhdysvaltalaisessa science fiction -sarjassa Terra Nova Lucas Taylorina.
Filmografia

The Pacific: Tyynenmeren taistelutoverit (minisarja, 2010) – 2nd Lt. Mac
Lowdown (TV-sarja, 2010) – Dylan Hunt
Blame (2010) – Anthony
Läimäys (TV-sarja, 2011) – Dylan (1 jakso)
Rush (TV-sarja, 2008–2011) – Michael Sandrelli
Terra Nova (TV-sarja, 2011) – Lucas Taylor
The Crimson Room (lyhytelokuva, 2011)
Mr and Mrs Murder (2013) - Alex Moran
Underbelly: Squizzy (2013)
Designated Survivor (TV-sarja, 2016–)
The 34th Battalion (tuotannossa) - Jefferies
Filmografia > Teatteriroolit

"The History Boys" (2007) - Timms
"The Hypocrite" (2008) - Valére
"This Is Our Youth" (2009) - Warren
"B.C." (2009) - Joseph
"Miten haluatte" (2011) - Orlando
Kesha

| Kesha |
| --- | --- |
 Kesha heinäkuussa 2014.
Henkilötiedot
Koko nimi:  Kesha Rose Sebert
Syntynyt: 1. maaliskuuta 1987 (ikä 37) Los Angeles, Kalifornia, Yhdysvallat
Ammatti:  laulaja-lauluntekijä
Muusikko
Taiteilijanimi:  Kesha
Aktiivisena:  2005–
Tyylilajit:  pop, elektro, R&B
Soittimet:  kitara, kosketinsoitin, syntetisaattori, pystypiano ja lyömäsoitin 
Levy-yhtiöt:  RCA Records
 Nimikirjoitus
Aiheesta muualla
www.keshaofficial.com
  [ Muokkaa Wikidatassa ] [ ohje ]  
Kesha Rose Sebert (s. 1. maaliskuuta 1987 Los Angeles, Kalifornia), paremmin tunnettu taiteilijanimellä Kesha (aiemmin Ke$ha), on yhdysvaltalainen laulaja-lauluntekijä ja R&B-artisti. Parhaiten Kesha tunnetaan hittikappaleistaan kuten ”Tik Tok”, joka ylsi monessa maassa singlelistojen kärkeen ja sai runsaasti radiosoittoa. Hänet tunnetaan myös ”räväkästä ja sotkuisesta bilehileen” imagostaan, värikkäistä hiustyyleistään sekä näyttävistä paljettiasuistaan. Keshan ensimmäinen studioalbumi Animal julkaistiin tammikuussa 2010. Hän on kirjoittanut albuminsa kaikki kappaleet itse. Debyyttilevyn toinen single oli ”Blah Blah Blah” (feat. 3OH!3) ja sille kuvattiin myös musiikkivideo.
Lapsuus ja nuoruus

Kesha Sebert syntyi vuonna 1987 San Fernando Valleyssa, Kaliforniassa, josta hän muutti perheineen Nashvilleen, Tennesseehen vuonna 1991. Hänen äitinsä on laulaja-lauluntekijä Patricia Rose "Pebe" Sebert, ja hänellä on vanhempi veli Lagan. Pebe oli yksinhuoltaja, joten perhe kamppaili talousvaikeuksissa; he elivät sosiaalituella ja ruokakupongeilla. Kun Kesha oli pieni lapsi, hänen äitinsä joutui usein huolehtimaan hänestä jopa lavalla esiintyessään. Kesha on sanonut, ettei tiedä kuka hänen isänsä on. Kuitenkin Bob Chamberlain -niminen mies, joka kutsui itseään Keshan isäksi, väitti vuonna 2011 Star Magazine -lehdelle olleensa yhteydessä tyttäreensä ennen tämä 19-vuotispäivää.[lähde? ] Todisteinaan hänellä oli valokuvia ja kirjeitä. Keshalla on saksalaisia, unkarilaisia ja puolalaisia sukujuuria.
Keshan laululahjakkuuden huomasi ensimmäisenä hänen äitinsä, ja hän alkoi käydä bändikoulussa jossa soitti trumpettia ja saksofonia. Hänen äitinsä opetti hänet myös kirjoittamaan musiikkia. Tennesseessä Kesha kävi ensin Franklin High Schoolia ja myöhemmin Brentwood High Schoolia. Hän lopetti koulun 17-vuotiaana solmittuaan levytyssopimuksen ja muutti Los Angelesiin aloittaakseen musiikkiuransa. Hän kokeili aluksi musiikissaan erilaisia genrejä, kuten countrya, poprockia ja elektroa.
Musiikkiura

Kesha nousi julkisuuteen ensimmäisen kerran Flo Ridan jättihitillä "Right Round", jolla hän on mukana laulamassa kertosäettä. Kesha laulaa taustoja Britney Spearsin kappaleella "Lace and Leather" ja on kirjoittanut Miley Cyrusille suurta suosiota saaneen "The Time of Our Lives" -kappaleen. Kesha on levyttänyt myös Pitbullin ja Taio Cruzin kanssa.
Todellinen pongahdus julkisuuteen tapahtui vuonna 2009, kun Kesha julkaisi esikoissinglensä "Tik Tok". Kappale sai suurta suosiota ja listakärkisaavutuksia ympäri maailmaa. Muita menestyneitä kappaleita ovat "Blah Blah Blah", "Your Love Is My Drug", "Take It Off", "We R Who We R", "Blow" ja "Die Young". Kesha on myös tehnyt oman versionsa Girls’ Generationin kappaleesta "Run Devil Run". Joulukuussa 2012 Kesha julkaisi toisen studioalbuminsa Warrior. Britney Spearsin maailmanlaajuinen hittikappale "Till the World Ends" on hänen kirjoittamansa.
Yksityiselämä

Kesha kärsi teini-iässä ulkonäköpaineista ja myöhemmin syömishäiriöistä. Hän vietti jonkin aikaa syömishäiriöpoliklinikalla Chicagossa alkuvuonna 2014.[lähde? ] Kesha on kertonut olevansa biseksuaali ja kasvissyöjä.
Lokakuussa 2014 nousi julkisuuteen Keshan nostama syyte musiikkituottaja Dr. Lukea vastaan. Kesha on syyttänyt tuottajaansa oikeudessa häneen kohdistuneesta seksuaalisesta hyväksikäytöstä.[lähde? ]
Kesha on ollut yhteistyössä Dr. Luken kanssa vuodesta 2005 lähtien, jolloin hän oli vasta lopettanut lukion aloittaakseen musiikkiuran. Keshan mukaan tuottaja oli pian alkanut käyttäytyä väkivaltaisesti ja ahdistella häntä seksuaalisesti. Dr. Luke oli myös pakottanut hänet kokeilemaan erilaisia päihteitä. Kesha halusi oikeusjutussa myös saada vapautuksen sopimuksesta,  joka pakotti hänet jatkamaan yhteistyötä Dr. Luken johtaman Kemosabe Records -yhtiön kanssa.[lähde? ]
Diskografia > Albumit

Animal (2010)
Cannibal [EP] (2010)
I Am the Dance Commander + I Command You to Dance: The Remix Album (2011)
Warrior (2012)
Deconstructed (EP) (2012)
Rainbow (2017)
High Road (2020)
Gag Order (2023)
Diskografia > Singlet

"Tik Tok" (2009)
"Blah Blah Blah" (feat. 3OH!3) (2010)
"Your Love Is My Drug" (2010)
"Take It Off" (2010)
"We R Who We R" (2010)
"Blow" (2011)
"Die Young" (2012)
"C'Mon" (2013)
"Crazy Kids (feat. Will.I.Am) (2013)
"Praying" (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Keshan kotisivut
Kesha esiintymässä Dartmouth Collegessa vuonna 2010.
Kesha New Yorkissa marraskuussa 2012.
Sara Chafak

| Sara Chafak |
| --- | --- |
 Chafak vuonna 2016
Henkilötiedot
Syntynyt: 25. lokakuuta 1990 (ikä 33) Helsinki
Ammatti:  malli, näyttelijä
Malli
Pituus:  172 cm
Hiusten väri:  ruskeat
Silmien väri:  ruskeat
Sara Yasmina Chafak (s. 25. lokakuuta 1990 Helsinki) on suomalainen malli, näyttelijä, kokki, somevaikuttaja sekä vuoden 2012 Miss Suomi. Hänet valittiin Miss Suomeksi 29. tammikuuta 2012. Yläasteen jälkeen Chafak opiskeli kokiksi.